**ภูชี้ดาว**

ภูชี้ดาว ตั้งอยู่ที่ตำบลปอ อำเภอเวียงแก่น จังหวัดเชียงราย ระหว่างภูชี้ฟ้าและดอยผาตั้ง ใกล้กับภูชี้เดือน ภูชี้ดาวมีความสูงประมาณ 1,800 เมตร ซึ่งสูงกว่าทั้งภูชี้ฟ้าและดอยผาตั้ง สิ่งที่เป็นเอกลักษณ์ของภูชี้ดาว คือ วิวของยอดเขาที่เชิดชี้ขึ้นไปบนท้องฟ้า จึงเป็นที่มาของชื่อ ภูชี้ดาว สิ่งที่นักท่องเที่ยวจะได้เห็นจากจุดชมวิวภูชี้ดาว คือ การได้ชมพระอาทิตย์ขึ้นและทะเลหมอกที่คลอเคลียตามเทือกเขาที่เรียงรายสลับซับซ้อนในยามเช้า และรอบยอดภูที่ชี้ขึ้นถือเป็นภาพที่สวยงาม วิวทิวทัศน์ของภูชี้ดาวนั้นมองเห็นได้ 360 และสามารถมองเห็นภูชี้ฟ้าและดอยผาตั้งอยู่ไกลลิบๆ ท่ามกลางฉากหลังอันเป็นแม่น้ำโขงคดเคี้ยว บวกกับธรรมชาติอันเป็นป่าสมบูรณ์ด้านล่าง

**การเดินทางไปภูชี้ดาว**

ทางขึ้นภูชี้ดาวจะอยู่เส้นทางเดียวกับภูชี้ฟ้าห่างกันประมาณ 12 กม. หากมาทางภูชี้ฟ้า อำเภอเทิง หรือเชียงคำ จะถึงภูชี้ฟ้าก่อน แต่ถ้ามาทางดอยผาตั้งหรืออำเภอเวียงแก่นจะถึงภูชี้ดาวก่อน จากปากทางขึ้นภูชี้ดาวต้องใช้บริการรถท้องถิ่น 4×4 จากชาวบ้านเท่านั้น ยังไม่อนุญาตให้บุคคลทั่วไปขับขึ้นไปเอง เนื่องจากทางลาดชันสูง อาจจะเกิดอันตราย โดยคิดค่าบริการไปกลับคนละ 70 บาท หรือถ้ามาน้อยคนจะเหมารถเริ่มต้นที่ 500 บาท โดยสามารถติดต่อรถขึ้นภูชี้ดาวได้ที่รีสอร์ทที่ท่านเข้าพักได้เลย จะพักแถวภูชี้ฟ้า หรือใกล้ทางขึ้นภูชี้ดาวก็จะสะดวกขึ้นไม่ต้องออกเดินทางเร็วมาก เมื่อถึงจุดจอดรถด้านบน ต้องเดินเท้าต่อไปบนยอดภูชี้ดาวอีกประมาณ 300 เมตร เส้นทางเดินแบบไล่ตามระดับสันเขาขึ้นไปเรื่อยๆ แต่ก็ถือว่าเป็นระดับในการเดินขึ้นที่ไม่ยากมาก ใช้เวลาเดินทางไปถึง 20 นาที

**ที่พักใกล้ภูชี้ดาว**

บนยอดภูชี้ดาวยังไม่อนุญาตให้กางเต็นท์ เพราะฉะนั้นหากใครที่ต้องการมาเที่ยวต้องพักบริเวณที่พักใกล้กับทางขึ้นภูชี้ดาวซึ่งมีให้บริการประมาณ 4-5 แห่ง หรืออาจจะพักยังที่พักแถวภูชี้ฟ้าซึ่งจะมีให้เลือกพักหลายแห่ง

แสงดาวรีสอร์ท โทร 080 034 3984 facebook : แสงดาวรีสอร์ท (ภูชี้ดาว)

พบหมอก รีสอร์ท โทร 095 854 9421 facebook : บ้านพักภูชี้ดาว พบหมอกรีสอร์ท

ภูชี้ดาว ยอดวิว โทร 093 261 2334 facebook : ภูชี้ดาวยอดวิว รีสอร์ท

อีเด้นวัลเลย์ โทร 081 231 7775 facebook : อีเด้นวัลเลย์

<https://travel.mthai.com/region/north/129533.html>

<http://goal90antique.blogspot.com/2018/02/phu-chee-dowthailand.html>

<http://yengpor.blogspot.com/2016/02/httppantip.html>

<http://yengpor.blogspot.com/2016/02/httppantip.html>