**ภูฟ้าไทย**

ภูฟ้าไทย ตั้งอยู่ที่บ้านร่มฟ้าไทย อำเภอเทิง จังหวัดเชียงราย และติดกับแนวชายแดน สปป.ลาว ฝั่งตรงข้ามบ้านเชียงของ ซึ่งนับเป็นจุดที่มองเห็นพระอาทิตย์ขึ้นยามเช้าตัดกับทะเลหมอกในหุบเขาได้อย่างงามตา ด้วยเพราะภูฟ้าไทยมีความสูงจากระดับน้ำทะเล 1,515 เมตร จึงทำให้อากาศที่นี่หนาวเย็น โดยเฉพาะอย่างยิ่งในช่วงหน้าหนาว นักท่องเที่ยวอาจจะได้พบเห็นปรากฏการณ์น้ำค้างแข็งที่เกาะอยู่ตามยอดหญ้าเป็นบริเวณกว้าง

ลักษณะเด่นของภูฟ้าไทยอยู่ที่ทางเดินขึ้นที่ค่อนข้างสะดวก ซึ่งเป็นทางเดินระยะทางเพียงแค่ 300 เมตร ข้างบนนักท่องเที่ยวจะได้ฟินกับจุดชมวิวทะเลหมอกในแบบ 360 องศา ขณะเดียวกันยังชื่นชมกับความสวยงามของพระอาทิตย์ขึ้นและตกดิน อีกทั้งยังมองเห็นภูชี้ฟ้าบริเวณจมูกสิงโตได้อย่างชัดเจน ที่นี่สามารถรองรับนักท่องเที่ยวได้ครั้งละ 200 คน โดยเฉพาะอย่างยิ่งในช่วงหน้าเทศกาล ที่หวังให้ภูฟ้าไทยเป็นที่ระบายนักท่องเที่ยวจากภูชี้ฟ้า

**การเดินทางมายังภูฟ้าไทย**

เดินทางจากตัวเมืองเชียงรายโดยรถยนต์หรือรถประจำทางผ่านอำเภอเทิง ขึ้นไปถึงภูชี้ฟ้าที่หมู่บ้านร่มฟ้าไทย เดินเท้าจากหมู่บ้าน ผ่านสำนักสงฆ์ภูชี้ฟ้าขึ้นไปถึงจุดชมวิวภูฟ้าไทยระยะทาง 2 กิโลเมตร และอีกเส้นทางหนึ่งเดินเท้าจากจุดจอดรถวนอุทยานภูชี้ฟ้าขึ้นไปทางเดียวกับภูชี้ฟ้าประมาณ 400 เมตร เดินแยกไปทางด้านขวาอีกประมาณ 1 กิโลเมตร

<https://www.thairath.co.th/content/820842>

<http://navigatuk.com/2018/01/04/phuphathai/>

<https://www.matichon.co.th/news/405039>

<http://www.thailandtriptour.com/chiangrai/th/phufah-thai.html>