**ล่องแม่น้ำกก**

ล่องเรือแม่น้ำกก แม่น้ำกกเป็นแม่น้ำที่ไหลมาจากบ้านท่าตอนผ่านตัวเมืองเชียงราย มีความยาวรวมทั้งสิ้น 130 กิโลเมตร นักท่องเที่ยวสามารถเช่าเรือจากท่าเรือริมแม่น้ำในตัวเมือง (ท่าเรือซีอาร์) เพื่อเที่ยวชมทัศนียภาพของแม่น้ำกก สองฟากฝั่งเป็นป่าเขาที่สวยงามตามธรรมชาติ นอกจากนี้ระหว่างทางยังสามารถแวะชมหมู่บ้านชาวเขาเผ่าต่าง ๆ เช่น อีก้อ ลีซอ หรือจะแวะบ้านกะเหรี่ยงรวมมิตรเพื่อนั่งช้างเที่ยวป่ารอบบริเวณ ราคา 150 บาท/ คน/ 30 นาที

จุดท่องเที่ยวจากเชียงราย-ท่าตอน เช่น บ้านกะเหรี่ยงรวมมิตร วนอุทยานโป่งน้ำร้อนห้วยหมากเลี่ยม (มีบ่อน้ำร้อนและห้องอาบน้ำร้อน ที่กางเต็นท์) บ้านมูเอผามูบและมูเซอจะคือ บ้านกะเหรี่ยงเมืองงาม ไทยใหญ่บ้านใหม่ อาข่าบ้านแม่สลัก พระธาตุสบฝาง และบ้านท่าตอน อัตราค่าเช่าเรือเหมาลำ 800 บาท นั่งได้ 8 คน

ใช้เวลาเดินทางประมาณ 1 ชั่วโมง เรือท่องเที่ยว ให้บริการที่ท่าเรือซีอาร์ โทร. 0 5375 0009 ตั้งแต่เวลา 06.00-16.00 น. เรือท่าตอนเชียงใหม่ โทร. 0 5337 3224

<http://www.chiangraifocus.com>

<https://www.youtube.com/watch?v=fG5wrmHeNjw>

<http://www.manager.co.th/travel/viewnews.aspx?NewsID=9570000066498>