**ไร่ชาฉุยฟง**

ไร่ชาฉุยฟง ปัจจุบันมี 2 แห่ง ที่เปิดให้นักท่องเที่ยวเข้าชม ที่เพิ่งเปิดล่าสุดและได้รับความนิยมจากนักท่องเที่ยว ตั้งอยู่ในอำเภอแม่จัน เชียงราย ก่อนถึงบ้านเทอดไทย ซึ่งเป็นไร่ชาแห่งที่ 2 เปิดได้ประมาณ 2 ปีกว่า มีพื้นที่กว้างและได้บรรยากาศ ของไร่ชาที่ กว้างใหญ่ ปลูกโค้งวนไปตามไหล่เขา ซึ่งนักท่องเที่ยวสามารถแวะถ่ายภาพและชมความงามได้หลายจุด นอกจากจะได้ชมทัศนียภาพที่สวยงาม ของไร่ชาแล้ว ยังมีร้านอาหาร และเครื่องดื่ม เบอเกอรี่ แสนอร่อยให้บริการ เมนูยอดนิยม เช่น ยำทูน่า สปาเก็ตตี้ยูนาน หมั่นโถวใบชานุ่ม ชาเขียว ชาเย็น เค้กชาเขียว และเค้กช๊อกโกเลตต่าง ๆ ซึ่งจะโปรโมทให้นักท่องเที่ยวเข้ามาเที่ยวและชมไร่นี้มากกว่า เส้นทางเดินทางไปถึงไร่ค่อนข้างสะดวกเป็นถนนราดยางตลอดทาง

อีกแห่งหนึ่ง คือ ไร่ชาฉุยฟง ที่เปิดในช่วงแรกเป็นไร่ดั้งเดิม สวนชาตั้งอยู่บนเนื้อที่กว่า 500 ไร่ ในภูมิประเทศแถบเทือกเขาสูง จากระดับน้ำทะเลกว่า 1,200 เมตร มีความสวยงามของไร่ชาที่กว้างใหญ่ โดยจะปลูกโค้งวนตามสันเขาและลดหลั่นเป็นขั้นบันได ซึ่งดูสวยงามแปลกตา เส้นทางในการเดินทางค่อนข้างโค้งชันและแคบ พอสมควร แต่รถทุกชนิดสามารถเข้าได้ ไร่ชาที่แม่ฟ้าหลวง ไม่มีร้านอาหารให้บริการมมีแต่เพียงบรรยากาศของไร่ชาให้ได้ชม ไร่แห่งนี้เป็นสถานที่ถ่ายทำละครมาแล้วหลายเรื่องจนทำให้ ไร่ชาฉุยฟงเป็นที่รู้จักแก่นักท่องเที่ยวมากขึ้น

**การเดินทางไปไร่ชาฉุยฟง**

**1. รถยนต์ส่วนตัว**

การเดินทางไปไร่ชาฉุยฟง อำเภอแม่จัน

ไร่ชาฉุยฟง อำเภอแม่จัน จะถึงก่อนอำเภอแม่ฟ้าหลวง จากถนนสายหลักเชียงราย - แม่สาย มาถึงเขตอำเภอแม่จัน ตรงแยกป่าซาง ที่จะไปดอยตุง แม่สลอง ให้เลี้ยวเข้าไปจากนั้นขับรถตรงไปเรื่อย มีป้ายบอกตลอดทางขับตรงไปประมาณ 15 จะถึงทางเลี้ยว มีป้ายบอกไปไร่ชาฉุยฟงตรงทางเลี้ยว ให้เลี้ยวขวาขับไปตามเส้นทางเรื่อยๆ จะถึงไร่ชา

การเดินทางไปไร่ชาฉุยฟง อำเภอแม่ฟ้าหลวง

การเดินทางจากทางแยกขึ้นดอยแม่สลองที่บ.ป่าซางถึง3แยกอีก้อ(ด่านตรวจ)เลี้ยวซ้ายไปแม่สลองให้เลี้ยวขวา ไปบ้านเทอดไทย จากบ้านเทอดไทยตรงไปบ้านพญาไพรประมาณ10กม.เจอ3 แยกให้เลี้ยวซ้ายไปประมาณ2กม. เจอป้ายหมู้บ้าน พญาไพรเล่าจ่อ ให้เลี้ยวขวาขึ้นไปเป็นเส้นทางลาดปูนสองเส้นพอให้วางล้อได้ขับขึ้นไปประมาณ100เมตร จะเจอฐานปฏิบัติการทหาร ผ่านไปอีก ประมาณ 100เมตรไร่ฉาฉุยฟงจะปรากฏอยู่ด้านหน้าของเราสามารถขับรถเข้าไปเที่ยวได้

**2. รถโดยสารประจำทาง**

เชียงราย-บ้านป่าซาง จากตัวเมืองเชียงรายนั่งรถประจำทางสายเชียงราย - แม่สาย มาลง ที่บ้านป่าซาง จากนั้น ต้องนั่งรถสองแถว 2 ต่อ คือ บ้านป่าซาง-บ้านเทอดไทย ใช้บริการรถสองแถวสีฟ้าสายป่าซาง-เทอดไทย ท่ารถอยู่ที่บ้านป่าซาง มีรถตั้งแต่ 08.00-17.00 น. ซึ่งอาจจะต้องเหมาะรถขึ้นไปเที่ยว เพราะไร่ชาฉุยฟงทั้งสองแห่งไม่มีรถประจำทางผ่าน

<https://travel.mthai.com/blog/160817.html>

<http://www.paiduaykan.com/76_province/north/chiangrai/chouifongtea.html>

<http://travel.trueid.net/detail/AoE4GQ8P26D>