**ไร่บุญรอด(สิงห์ปาร์ค)**

ไร่บุญรอด หรือสิงห์ปาร์ค เชียงราย เป็นไร่ของบริษัท บุญรอด ผู้ผลิตเบียร์สิงห์ เส้นทางเดียวกับวัดร่องขุน อ.เมือง จ.เชียงราย เป็นแหล่งท่องเที่ยวเชิงเกษตรที่สวยงาม ภายในไร่บุญรอดมีการจัดแต่งสวนดอกไม้เมืองหนาวสีสันสวยงามนานาชนิด มีพื้นที่ เกษตรกรรมและไร่ชากว่า 600 ไร่ โดยจัดเป็นรูปแบบฟาร์มทัวร์ให้ผู้ที่สนใจได้เข้ามาเยี่ยมชม ไร่บุญรอด ปลูกพืชหลายชนิด ตามความเหมาะสมกับสภาพดิน มีชาพันธุ์อู่หลง รวมทั้งแปลงเกษตรผสมผสาน และกิจกรรมต่างๆให้นักท่องเที่ยวได้มาสัมผัส

โดยการท่องเที่ยวฟาร์มทัวร์ภายในบุญรอดต้องใช้บริการรถราง (shutter bus) ซึ่งทางไร่ได้จัดเตรียมไว้โดยรถจะออกทุก 15 นาที คิดราคาคนละ 50 บาท จุดแวะมีทั้งหมด 4 จุด จุดแรกคือทุ่งดอกคอสมอส จุดที่ 2 คือ ให้อาหารยีราฟและม้าลาย จุดที่ 3 คือ ศูนย์กีฬาและสันทนาการ หรือบ้านแดง จุดนี้เป็นจุดเช่าจักรยานและกิจกรรม zip line และจุดที่ 4 คือ จุดชมวิวไร่ชา 360 และร้านอาหารภูภิรมย์ โดยจุดนี้ สามารถนำรถเข้ามาจอดได้ซึ่งในระหว่างที่เรานั่งรถรางชมไร่ก็จะได้เห็นบรรยากาศของไร่ชา ที่กว้างใหญ่ตลอดทาง

นอกจากนี้ยังสามารถชมทัศนียภาพอันงดงามในบรรยากาศแห่งขุนเขาเมืองเหนือ ชมพระอาทิตย์ยามเย็นก่อนลับขอบฟ้า และ รับประทานอาหารอร่อยได้ที่ร้านอาหารภูภิรมย์ บนจุดชมวิว 360 องศา อีกด้วยมีร้านกาแฟเบเกอรี่ ซึ่งตั้งอยู่ทางเข้าไร่ ร้านขายของที่ระลึกและร้านค้าขายผลิตภัณฑ์ที่มาจากไร่ ไม่ว่าจะเป็น ชา ไวน์ และผลิตภัณฑ์บำรุงผิว

**รายละเอียดไร่บุญรอด**

ไร่สิงห์ปาร์คเชียงรายเปิดให้เข้าเที่ยวชมตลอดปี การบริการรถฟาร์มทัวร์สำหรับนักท่องเที่ยวที่จะมาเที่ยวชมไร่วันจันทร์-ศุกร์ รถฟาร์มทัวร์ให้บริการเป็นรอบๆ ตั้งแต่เวลา 8.30 - 17.00 น.โดยออกทุกครึ่งชั่วโมง ไร่บุญรอด โทร 091 576 0374 053 172 870 <https://www.facebook.com/SinghaparkChiangrai>

มีบริการให้เข้าจักรยานสำหรับนักท่องเที่ยวที่รักในการปั่นโดยได้จัดทำเลนสำหรับจักรยานไว้โดยเฉพาะ โดยมีจักรยานให้เลือก 2 แบบ คือ

- จักรยาน 2 ที่นั่ง อัตราค่าบริการ 1 ชั่วโมง 150 บาท 2 ชั่วโมง 200 บาท 6 ชั่วโมง หรือ 1 วัน 400 บาท

- จักรยานเสือภูเขา อัตราค่าบริการ 1 ชั่วโมง 100 บาท 3 ชั่วโมง หรือ 1/2 วัน 250 บาท6 ชั่วโมง หรือ 1 วัน 400 บาท

โดยสามารถเช่าได้ที่ จุดที่ 3 บ้านแดง ซึ่งนำรถเข้าไปได้

นอกจากกิจกรรมขี่จักรยานแล้ว ในจุดที่ 3 เป็นส่วนของกิจกรรม Zip Line หรือโหนตัวให้เล่นด้วยกิจกรรม Zip Line มีทั้งหมด 4 ฐาน ราคาท่านละ 800 บาท สามารถมาจองคิวเล่น และใส่ชุดอุปกรณ์ที่บ้านแดง ครบ 6 คนถึงออก 1 รอบ โดยต้องขึ้นรถเข้าไปที่ไร่ชา แปลงที่ 2 ซึ่งอยู่ด้านในไร่

**การเดินทางไปไร่บุญรอด**

**1. โดยรถยนต์ส่วนตัว**

ตั้งอยู่เส้นทางเดียวกับวัดร่องขุ่น เลี้ขวเข้ามาตรงส้นทางวัด วัดร่องขุ่นจะถึงก่อนหลังจากนั้นขับเลยไปอีกประมาณ 7 กิโลเมตร ก็จะถึงไร่บุญรอด หากไม่มีรถสาธารณะวิ่งผ่านต้องเหมารถสองแถวหรือตุ๊กๆจากตัวเมืองเชียงรายเข้ามาที่นี่

<https://fanglove280641.wordpress.com>

<http://www.edtguide.com/travel/405466/boon-rawd-farm>

<https://pantip.com/topic/30578741>